Eduardo Alanis Nevares

**Eduardo Alanis Nevares** (født 19. februar 1954 i San Antonio i Texas i USA) er katolsk hjelpebiskop av bispedømmet Phoenix (Arizona i USA).
## Liv og virke
### Bakgrunn
Eduardo Alanis Nevares var sønn av Andres Valdes Nevares og Beatriz Alanis Tamez. Han er den yngste av seks barn i en meksikansk-amerikansk familie, med én søster og fire brødre, som alle ble født i Mexico.  Familien bodde i Chicago før de slo seg ned i Houston. Eduardo Nevares fikk sin tidlige utdannelse ved den sogneskolen *Immaculate Heart of Mary Parish* i Houston. Som 14-åring begynte han på *La Salette Minor Seminary* i Jefferson City i Missouri. Året etter, da seminaret stengte, overførte han til *St. Henry Preparatory Seminary* i Belleville i Illinois.

Nevares fortsatte studiene ved *La Salette Junior College Seminary* i Altamont i New York, hvor han tok en Associate's degree i 1974. Han gikk på *Missionary of Our Lady of La Salette Philosophy Seminary* i Ipswich i Massachusetts i ett år før han begynte på *St. Thomas University* i Houston. Nevares tok en bachelorgrad i filosofi der i 1976. Nevares begynte på salettinernes novisiat i 1976, avla sine første løfter i 1977 og de siste løfter i 1980. Nevares fullførte sine teologiske studier ved *Kenrick Seminary* i St. Louis i Missouri, hvor han tok en mastergrad i teologi i 1981.

### Prest
Eduardo A. Nevares, nå medlem av kongregasjonen for misjonærene til Vår Frue av La Salette, ble presteviet avbiskopen av Beaumont, Bernard James Ganter, den 18. juli 1981. 

Hans første postering var som kapellan i *St. Patrick's* menighet i Lufkin, hvor ble værende i syv år. Fra 1988 til 1991 tjenestegjorde Nevares som kallelsesdirektør for *La Salette*-misjonærene. Deretter gjenopptok han sin pastorale tjeneste, som kapellan i *Our Lady of Sorrows menighet* i Jacksonville (1991) og prest ved Stephen F. Austin State University i Nacogdoches i  Texas (1991–93). 

Fra 1993 til 2002 var Nevares sogneprest i *St. Patrick's* i Lufkin. I løpet av sin tid ved *St. Patrick's* forestod han byggingen av en ny kirke, som ble ferdigstilt og innviet i 2001. I tillegg til sine pastorale oppgaver var Nevares rådgiver for St. Louis-provinsen av La Salette-misjonærene (1994–97). Nevares ble meddirektør for kall for ordinasjoner og viet liv i Tyler bispedømme i 2002. I denne egenskapen organiserte og ledet han det første spansktalende program for kandidater til det permanente diakonat. Han var også som bispedømmedirektør for karismatiske grupper.

Etter mange år forlot han salettinerordenen, og ble inkardinert i Tyler bispedømme den 27. mai 2007.

I 2008 ble han utnevnt til viserektor ved *College of Liberal Arts* ved Pontifical College Josephinum i Columbus i Ohio. Som viserektor har han bistått med administrasjonen av presteutdanningsprogrammet, koordinerte utdanningen for seminarister på universitetsnivå og underviste i spansk.

### Hjelpebiskop i Phoenix
Pave Benedikt XVI utnevnte ham til hjelpebiskop av Phoenix bispedømme og titulærbiskop av *Natchesium* den 11. mai 2010. Biskopen av Phoenix, Thomas James Olmsted, ordinerte ham til biskop den 19. juli samme år i *Si Thomas Aquinas Church* i Avondale i Arizona; medkonsekrerende var Michael Jarboe Sheehan, erkebiskop av Santa Fe, og Álvaro Corrada del Rio S.J., biskop av Tyler.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Kardinal Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1773
* Pave Pius VIII (1761-1830) *1800
* Pave Pius IX (1792-1878) *1827
* Kardinal Alessandro Franchi (1819-1878) *1856
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1884
* Kardinal Basilio Pompilj (1858-1931) *1913 
* Kardinal Adeodato Giovanni Piazza (1884-1957) *1930
* Erkebiskop Egidio Vagnozzi (1912-1975) *1949
* Biskop David Monas Maloney (1912-1995) *1961
* Biskop Eugene John Gerber (1931-2018) *1984
* Biskop Thomas James Olmsted  (1947-) *1999
* Biskop *Eduardo Alanis Nevares* (1954 - ) *2010

## Referanser